**Қазақ халқының музыкалық аспаптары.**

**Түркістан облысы адами әлеуетті дамыту басқармасының Сайрам ауданы адами әлеуетті дамыту бөлімінің «№1 Сайрам балалар саз мектебі» МКҚК директоры: Бердимуратова Алина Асановна!**

Музыка әлемі – адамзат мәдениетінің байлығы ішіндегі мұхиттай шексіз, ғажайып дүние. Музыка да адамның асқақ, асыл ойлары, арман-мақсаты, ізгі тілектері, қуанышы, қайғы-қасіреті мен әр түрлі сезім иірімдері бейнеленеді. Музыканың адам жан дүниесіне тигізетін әсері орасан, сондықтан оны ықыласпен қабылдау арқылы ғана түсінуге болады. Қаншама ғасырлар бойы жинақталған музыкалық қазына – ұшы-қиыры жоқ, аса мол мұра. Әлемдік музыка қорына әр халық, ұлт өзіне тән өрнекпен өлшеусіз үлес қосып келеді. Музыка мәдениетінің өткеніне ой жүгіртіп, тарихи деректерге жүгінсек, халық өнерінің қоры шексіз де, музыкалық аспаптардың түрі көп болғаны анық. Ата-бабаларымыз тастан, ағаштан, темірден, өсімдіктерден, саздан, малдың терісінен, сүйегінен, мүйізден, ішектен, қылдан тағы басқа да дыбыс шығаруы мүмкін заттардан қарапайым ән-күй аспаптарын жасап алады екен. Белгілі композитор академик А.Қ.Жұбанов: « Халық аспаптары ішектерінде ғасырлар бойғы даналық тұнып тұр» деген еді. Қазақтың көптеген музыкалық аспабы халық поэзиясында аталатыны тектен-тек емес. Батырлар жырында үрлеп ойналатын және ұрып ойналатын аспаптардың аттары кездеседі. Еліміздің әр түрлі музейлерінің қорларында 400-ден астам көне музыкалық аспаптары сақтаулы. Қазақтың музыкалық аспаптарын төмендегідей топтарға бөлуге болады.

**І. Үрлеп тартылатындар – үрмелі аспаптар:**

1.Флейталық – сыбызғы, қурай-ысқырғыш, үшпелек, саз-сырнай, үскірік, тастауық, ысқыруық, ұран.

2.Тростық – қамыс сырнай, ұран, бұғышақ, керней.

3.Мундшуктік – мүйіз сырнай, ұран, бұғышақ, керней.

**ІІ. Ішекті:**

1.Шертіп ойналатын – жетіген, шертер, домбыра, адырна. Адырна – көп ішекті, шертіп ойнайтын көне саз аспабы. Садақ тектес. Түркі халықтарына кеңінен танымал бұл аспап Қазақстанда археологиялық қазба жұмыстары кезінде табылған. Шерту әдісі арфа аспабымен ұқсас.

2.Қияқпен ойналатын – қыл қобыз.

**ІІІ. Мембраналы:**

1.Ұрып ойналатын – даңғыра, кепшік, дабыл, дудыға, дауылпаз, шыңдауыл.

2.Сым тілшелі: шаңқобыз.

**IV. Сілкіп ойналатын аспаптар:**

Аса таяқ, шың, сылдырмақты қамшы, қоңырау.Аспаптар негізінен мынадай мақсаттарға пайдаланылады: дудыға, шың, мүйіз сырнай, керней, ұран, дабыл – әскери жорықтарда дабыл қағу үшін; бұғышақ, дауылпаз, шыңдауыл – аңшылық кезінде. Ал металл сылдырмақтары бар даңғыра мен қылқобызды және аса таяқты көбінесе бақсылар өздерінің бақсылық ісінде қолданған; сыбызғы, шертер, қос сырнай, қамыс сырнай – бақташылардың аспаптары болып саналады; домбыра, металл сылдырмақтары жоқ саналады; домбыра, металл сылдырмақтары жоқ қылқобыз, жетіген, кепшік, саз сырнай, үскірік, тастауық, қоңырау және шаңқобыз халық таланттары ойнаған аспаптар;

**V. Үрлеп тартылатын аспаптар** – қамыс сырнай және қос сырнай. «Сырнай» деп музыкалық аспаптардың бірнеше түрін атаған. Үрлеп тартылатын аспаптарды бір-бірінен бөліп атау үшін «сырнай» деген тсөзге аспап жасалатын материалға немесе оның жасалу ерекшелігіне қатысты сөзді және кейде үн шығару тәсіліне байланысты сөз қосып айтқан. Мысалы: қамыс сырнай, мүйіз сырнай, саз сырнай... Қамыс сырнай мен қос сырнай өзінің үніне және темббріне қарай қазақтың басқа да үрлеп тартылатынаспаптарынан өзгешеболып келеді. Бұл аспаптардың көлемішағын болғанымен дауысы ашық болады. Қамыс сырнай мен қос сырнай өзінің үніне және тембріне қарай қазақтың басқа да үрлеп тартылатын аспаптарынан өзгеше болып келеді. Саз сырнай, үскірік және тастауық. Бұл аспаптар «окарина» тектестер қатарына жатады. Бұл аспаптарды саздан жасап, кейін отқа күйдіреді. Олардың көлемі де, түрі де әр қилы болып келеді. Олардың сыртын көмкеріп ою-өрнек салған, кейде глазурьмен жылтыратады. Мұндай аспаптардың бәрі де ысқырып ойналатын флейтаның тобына жатады. Саз сырнай жасау үшін қоймалжың балшықты арнайы жасалған қалыптың сыртынан қаптап, қатқан соң екіге бөліп алып, ол бөліктерді қайта біріктіреді де кепкеннен соң екіге бөліп алып, ол бөліктерді қайта біріктіреді де кепкеннен соң ойықтар ояды. Ойықтардың саусақпен басуға ыңғайлы болуы үшін аспаптың оңтайлы ұсталатын болуы да ескеріледі. Үрлеуге арналған екі еріннің аралығынан оң жақтан келетіндей етіп және орта тұстан сәл солға қарай қыйыстап ойылады.

**Мүйіз сырнай** – мүштік арқылы үрлеп ойналатын аспаптардың ескі түрі. Мүйізден жасалады. Саздан жасалған тағы бір музыкалы аспап – үскірік. Үскіріктің үнін құстың дауысына немесе басқа әндерін орындаған. Үскірік жасау үшін – арнайы саздан үшбұрышты етіп екі жапырақша істеп оларды кептірмей арасынан қуыс қалдырып екеуін бір-бірінен қосады. Үстіңгі жағындағы бұрыштың екі жағынан үрлейтін ойық тесіп шығарады. Кепкеннен кейін дыбыстың тазалығын келтіреді. Тастауық аспабын да саздан жасаған.

**Саз сырнай** мен үскіріктен тастауықтың түрі мүлде өзгеше, тауыққа немесе балапанға ұқсайды. Бұл аспаптардың бір-біріне ұқсастығы дыбысталу және ойнау тәсілдерінде. Окарина тектес аспаптарда музыканттар көкек, тауқұдірет сияқты құстардың, сондай-ақ аңдардың дауысына салып ойнаған. Тастауықтың өзгеше тембрі, ашық та жағымды үні бар.

**Сыбызғы** қурайдан, ағаш, мыстан, кейде жезден жасалатын көне үрмелі музыкалық аспап. Оны жауынгерлер көп пайдаланған. Ұзындықтары әр түрлі екі түтіктің әрқайсысында үш-үштен тесігі бар.

**Жетіген** көп ішекте аспап. Кейбір ғалымдар «жетіген» сөзі жеті байлық, жеті қазына дегенді білдіреді десе, кейбір аңыздарда ол «жеті хан» деген сөзден шыққан делінеді. Аспап тұтас ағаштан ойылып жасалып, шанағы көң терімен қапталады. Күйге келтіру үшін тиек орнына асық қойылады.Жеті ішекті аспап – жетіген деп аталады. Бұл аспаптың дауысы майда қоңыр, әрі әуезді. Оны неше түрлі күйге келтіріп мың құбылта ойнауға болады. Оның құрылысы бұған қолайлы. Қазақтың шертіп ойналатын өзге музыкалық аспаптарына қарағнда жетігенде тербеліске келетін ішектері тұтас шанақтың бетіне орналасқан.

**Шертер** –домбыра мен қобыздың арғы тегі саналатын ежелгі ішекте аспап. Оның шертіп те, ысқымен де ойнаған. Шертердің көлемі – ішектің ұзындығына орай 70 см аспайды. Аспаптың көне үлгілерінде үстіңгі қақпағы болмаған. Кейін оның беті терімен қапталып, ішек орнына тарасып тартылған. Шертер аспабы аңыз, ән, ертегілерді айтқанда қолданылған. Шертер – шанағы терімен қапталған, қазақ халқының ең көне музыкалық аспаптарының бірі. Шертіп ойнау тәсіліне байланысты шертер деп аталған. Ол екі немесе үш ішекті болып келеді. Шертердің құрылысы мен формасы ішек тартылған, үлкендігі қобыздай, қырғыздың комузы секілді шертер де пернесіз, үш ішекті, беті қобыздағыдай көн терімен қапталған. Мойны имектеу, басында шайтан тиегі жоқ, құлақтардың жасалуы да қобызға жақынырақ.

**Қобыз** шаман дінінен кейін шыққан. Қобыз – тек ұлттық аспапы ғана емес, сонымен бірге тәңірге табынған ата-бабаларымыздың қасиет тұтқан бір төтемі. Ысқышпен ойналатын ішекті ішекті музыкалық аспап. Мойны имек келетін бұл аспап сол қол саусақтары тырнақтарының сыртын ішекке тигізу арқылы ойналады. Аспаптың шанағы терімен қапталып, ысқыштары мен ішектері жылқының қылынан жасалады.

**Домбыра** – қағып, шертіп ойнайтын ішекті аспап. Қазақтың ән-күй орындаушылық дәстүріне байланысты домбыра аспабының бірнеше түрі бар, олардың тек сырт пішіні ғана емес, ішек және перне са,ы да әр қилы. Тілшелі шаңқобыз тек металлдан ғана жасалмаған., жұқа ағаш тақтайшадан жасалған., ішінде жіңішке тілі бар лираға ұқсайәды. Тілшенің ұшы тік бұрыштала иілген, ол тілшені шалып тербеліске келтіруге арналған. Тілшенің екінші ұшы жиекке бекітілген. Тілшенің тербелуіне ештеңе бөгет жасамауға тиіс. Ойнау кезінде ауыздың екі ұрты резонатор қызметін атқарып, дыбысты күшейтеді. Аспапты ойнағанда сол қолдың бармағы, сұқ саусақ пен ортаңғы саусағы аспапты ұстап тұрады. Қалған екі саусақ жартылай бүгіледі де ортаңғы саусаққа тақалады. Алақан жартылай жұмылып қуыс жасайды, ол қуысқа аспаптың дыбысы шоғырланады да соның нәтижесінде дыбыс күшейеді. Дыбыстың күші ойнау кезінде ерін мен тістің арасындағы қуысқа тікелей байланысты. Арадағы қуыс неғұрлым тарлау болса, тілшеге бағытталған ауа толқыны соғұрлым көбірек, демек дыбыс соғұрлым күшті шығады. Аспаптың тамылжыған үні көбінесе тілшенің еркін тербелуіне және оған бағытталған ауаның шоғырлану дәрежесіне байланысты. Ол сонымен қатар ауыз қуысындағы резонаторлық кеңістікке де тәуелді. Егер мұндай кеңістік тыс шағын болсы, аспаптың дауысы анық шыққанымен күшті болмайды.

**Ұрып ойнайтын аспаптар**. Әрбір ұрып ойнайтын аспаптың өзінше ерекшелігі болған. Бұл аспаптардың сыр-сыйпаты мен ерекшелігі олардың тембрлік және динамикалық дыбысталуына қарай айқындалады. Ұрып ойналатын аспаптармен аңға шығу, діни жоралғыны орындауға т.б осы сияқты жиынға шақыратын болған.

**Дабыл** – халықтың ауыз әдебиетінде дабылды, дабыл қағатын аспап ретінде айтқын. Дабылды жауынгерлер әдетте жауға қарсы шабуылға көтерілгенде нсмесе туған елге қайтып оралып келе жатып, ауылдың іргесіне таяп қалғанда қолданған. Дабыл дауысының қатты, ақырын болып келуіне қарай әр түрлі көлемде жасалған. Дабылдың өзге ұрып ойналатын аспаптардан айырмашылығы оның шеңберіне екі жағынан көн тері қапталады. Ерге іліп қою үшін бүйіріне ағаш сап орнатылады немесе қайыс ілгешек тағылады.

**Даңғыра және кепшік** мембраналы топ аспаптары қатарына жатады. Дабылдан айырмашылығы кепшіктің бір жақ беті ғана көн терімен қапталған. Даңғараның ішкі қуысына әр түрлі формадағы шынжыр, сақина пластинкалар ілінеді. Ал кепшіктің даңғырлап айырмашылығы кепшікте жаңағы айтқан әр қилы сылдырмақ болмайды. Бұл аспаптардың екеуінің де дауысы шаңқылдаған ащы.

**Дауылпаз және шыңдауыл.** Қазақтың ер басына іліп жүретін музыкалық аспабы – шыңдауыл, қол тоқпақпен ұрылады. Аспаптың шанағы жезден болады.

**Сілку арқылы үн шығаратын музыкалық аспаптар. Асатаяқ** – ертеден келе жатқан сілкімелі аспап. Қазақ халқында ұлттық билерді сүйемелдеу үшін қолданылған. Қазақта қоңырау, сақпан, тұяқтас, шартылдақ сияқты сілкіп ойнайтын аспаптар да бар.

Музыкалық аспаптарды жетілдіру жөніндегі тұрақты жұмыс 1932 ж басталды. Алматыда арнайы шеберханасы ашылды. Алғашқы музыка шеберлері ағайынды Борис және Иманауйл Романенко, Қамар Қасымовтар болды. Кейінрек Арыстан Ермеков қосылды. Қазақтың ұлт-аспаптар оркестрін тұңғыш ұйымдастырушы академик Ахмет Жұбановтың музыка шеберлерімен бірлесе отырып домбыра, қылқобыз түрлерін жасау, сыбызғы мен дауылпазды жетілдіру жөнінде көптеген проблемалық мәселелерді шешуіне тура келді. Қобыздар тұтас ағаштан жасалды, шанақтың бет жағынан жоғарғы бөлігі ағаш қақпақпен жабылмайтын, ал төменгі бөлігіне көн тері қапталатын. 1956 ж төрт ішекті қобыз жасау ісі қолға алынды.

1957 ж халық аспаптарын қайта жандандырып, жетілдірудің екінші кезеңі жүзеге асырылды. Ш.Қажынғалиевтың жобалары мен сызбалары бойынша сырнай, дауылпаз сияқты аспаптар қайта жасалып, дыбыстандырылды. Музыка аспаптарының әр түрлілігі де соның бір айғағы. Ұмыт болған аспаптарды қайта өңдеу және оларды жетілдіре түсу, дамыту сондай-ақ осы аспаптарға байланысты ұлттық өнерімізді тұрмысымызға кеңінен енгізу біздің азаматтық парызымыз. Уақыт шаңына көміліп ұмыт қалған қазақтың көне аспаптарында ойнау тәсілдерін қайта өрбітіп, қалпына келтіру – әуезшілік шығармалардың мазмұнын жаңа көркемдік сатыға көтеріп қоймай, ұлттық мәденитіміз байытып, оған дәстүрлік тұрпат беретіні сөзсіз.